Ondersoeker kry borgtogArgieffoto Hy is op borgtog van R20 000 vrygelaat. Sy borgtogvoorwaardes behels onder meer dat hy daagliks by die Sandton-polisiekantoor moet aanmeld en nie Gauteng sonder toestemming mag verlaat nie. O’Sullivan is Saterdag by die OR Tambo Internasionale Lughawe in hegtenis geneem nadat drie verskillende paspoorte glo in sy besit gevind is. O’Sullivan sou saam met sy gesin na Engeland vlieg. Die staat beweer O’Sullivan het die land met ŉ Ierse paspoort verlaat en met dieselfde paspoort teruggekeer, wat glo strydig met die Immigrasiewet is, aangesien hy ŉ Suid-Afrikaanse burger is. Hy staan op twee aanklagte tereg kragtens die Immigrasiewet. Die saak is tot 6 Mei uitgestel. O’Sullivan het intussen in ‘n verklaring gesê hy is deur ‘n groep van sowat 15 lede van die Valke voor sy twee jong kinders in hegtenis geneem. Volgens O’Sullivan is daar ‘n komplot teen hom weens die ondersoeke wat hy al gedoen het. Lees alle vorige berigte oor Paul O’Sullivan op Maroela Media.